Diari Oficial de la Generalitat Valenciana


Sumari del DOGV 7340, del 18-08-2014 (2014/7640)

RESOLUCIÓ de 4 d'agost de 2014, del director general de Recursos Humans de la Sanitat, per la qual es fa públic el resultat del concurs per a la provisió de la plaça de cap del Servici d'Hematologia de l'Hospital Universitari Doctor Peset.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7340

Data del DOGV
:   18-08-2014

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2014/7640


Data del document
:   04-08-2014

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 4 d'agost de 2014, del director general de Recursos Humans de la Sanitat, per la qual es fa públic el resultat del concurs per a la provisió de la plaça de cap del Servici d'Hematologia de l'Hospital Universitari Doctor Peset. [2014/7640]  
Per la resolució de 5 de desembre de 2013 d'esta direcció general es va convocar el concurs per a la provisió de la plaça de cap del Servici d'Hematologia i Hemoteràpia de l'Hospital Universitari Doctor Peset. (DOCV 7170, d'11.12.2013).  
Mitjançant una resolució de 13 de juny de 2014 (DOCV 7301, 23.06.2014) es va fer públic el resultat del mencionat concurs, i es va assignar la plaça a Guillermo Cañigral Ferrando.  
Atés que l'adjudicatari no ha pres possessió de la plaça en el termini establit per a això en la base 9 de la convocatòria, i segons el que disposa la base 8.3 d'esta.  
En virtut de la competència atribuïda pels articles 18 i 19.2.b del Decret 4/2014, de 3 de gener, del Consell, pel qual s'aprova el Reglament Orgànic i Funcional de la Consellería de Sanitat, resolc:  
  
Adjudicar a Javier de la Rubia Comos la plaça 27206, cap del Servici d'Hematologia i Hemoteràpia de l'Hospital Universitari Doctor Peset.  
  
El nou adjudicatari de la plaça disposarà d'un termini de 30 dies comptats a partir de l'endemà de la publicació d'esta resolució en el Diari Oficial de la Comunitat Valenciana, per a efectuar la presa de possessió davant de la gerència o direcció del centre a què està adscrita la plaça. Perdrà els seus drets si, sense causa justificada, deixa passar el termini sense incorporar-se a la seua destinació.  
La present resolució posa fi a la via administrativa i podrà ser impugnada pels interessats per mitjà de la interposició del recurs contenciós administratiu davant del Jutjat Contenciós Administratiu de la ciutat de València, en el termini de dos mesos, comptats a partir de la publicació de l'acte recorregut, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en els articles 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa i, potestativament, podrà interposar-se un recurs de reposició, en el termini d'un mes de conformitat amb els articles 116 i 117 de l'esmentada Llei 30/1992, sense perjuí que utilitze qualsevol altre recurs que per al seu dret estime convenient.  
  
València, 4 d'agost de 2014.- El director general de Recursos Humans de la Sanitat: Javier Lázaro Lorente.